शू बैंक शुरू,आपके जूते-चप्पल अब आ सकते हंै किसी के काम
रायपुर| आमतौर पर हम अपने जूते और चप्पल पुराने होने के बाद फेंक देते हैं लेकिन हमारे लिए अनुपयोगी हो चुके ऐसे जूते-चप्पल जरूरतमंदों के काम आ सकते हैं। वुमंस ग्रुप मैत्री क्लब और नगर निगम की ओर से शनिवार को ओपन शू बैंक की शुरुआत की गई।
जयस्तंभ चौक स्थित मल्टीलेवल पार्किंग में शुरू हुए इस बैंक में कोई भी व्यक्ति अपने यूज्ड शूज, चप्पलें और सैंडल दान कर सकता है। ऐसे लोग जिन्हें इसकी जरूरत होती है वो यहां रखे फुटवियर्स अपनी पसंद के अनुसार ले सकते हैं। इस मौके पर महापौर प्रमोद दुबे, नेता प्रतिपक्ष सूर्यकांत राठौर, कमिश्नर रजत बंसल व अन्य मौजूद रहे। वुमंस ग्रुप की नीति बलानी ने बताया कि चाईबासा, झारखंड में रहने वाली उनकी एक मित्र ने वहां ऐसा होते देखा था। उसने मुझे मेल पर इस बारे में दो महीने पहले बताया। हम ये आइडिया लेकर मेयर प्रमोद दुबे के पास गए और निगम एडमिनिस्ट्रेशन ने मल्टीलेवल पार्किंग में हमें जगह दी। फिलहाल हर रोज शाम 4 से 5 बजे तक लोग यहां जूते दे और ले सकेंगे। आगे इसे दिन र खोला जाएगा। इस कार्यक्रम में ग्रुप की श्वेता पाड़िया, स्मृति चोपड़ा अौर शैल ठाकुर मौजूद रहीं।
hin_Deva hin_Deva hin_Deva